Konrad Kyeser

Konrad Kyeser  (26 gusht 1366, Eichstätt - mbas 1405) ka qene një teknik lufte gjerman dhe shkrimtar për shkrime të specializuara te Evropës për mesjetën e vonë. 

 Jeta dhe vepra 
Konrad Kyeser ishte një inxhinier ushtarak gjerman, autor i veprës në dorëshkrim Bellifortis (1405), një libër mbi teknologjinë ushtarake të njohur gjatë shekullit XV. Fillimisht i konceptuar për Mbretin Wenceslaus, Kyeser ia dedikoi veprën e tij Rupertit të Gjermanisë.

Kyeser, i lindur në Eichstätt, fillimisht u përgatit si mjek dhe jetonte në oborrin e Padovës para se të bashkohej me kryqëzatën kundër turqve e cila përfundoi me fatkeqësi në Betejën e Nikopolisit në vitin 1396. Kyeser më vonë iku në mërgim në një fshat malor të Bohemisë gjatë sundimi të Sigismundit në vitet 1402-1403.
Stadtmuseum Ingolstadt: Konrad Kyeser – ein bayerischer Leonardo da Vinci, Eine Ausstellung des Stadtarchivs Ingolstadt in Zusammenarbeit mit Herrn Helmut Mahr

Vepra Bellifortis për herë të parë u publikua në vitin 1967 në Düsseldorf të Gjermanisë. Po në këtë vit, dy studiues, Dh. Todericiu dhe D. Polena nga Bukureshti, pohuan se gjetën një tekst të shkurtër në gjuhën shqipe të futur në tekstin Bellifortis. Aty në fletën 153 verso, teksti latin ndërpritet prej dy insertesh. Studiuesit në fjalë mundën ta dëshifrojnë tekstin në vija të përgjithshme dhe mbërritën në përfundimin se kishin të bënin me një dokument të gjuhës shqipe. Dhimitër S. Shuteriqi:Shkrimet shqipe në vitet 1332 - 1850, Rilindja, Prishtinë,
 1978, fq. 33,  P. Thëngjilli:Historia e popullit shqiptar (395 - 1875), SHBLU, Tiranë, 1999, fq. 112.  ISBN 99927 0 037 8. Robert Elsie:The Bellifortis Text and Early Albanian, Harrassowitz, 1986

 Shih edhe 
 Dorëshkrimi "Bellifortis"

 Galeria 

 Burime 

Lidhje

 TU Graz, Konrad Kyeser. Bellifortis 
 Konrad Kyesers Kurzbiografie auf kriegsreisende.de

Kategoria:Gjermanë
Kategoria:Inxhinierë
Kategoria:Lindje - Vitet 1360
Kategoria:Shkrimtarë gjermanë
Kategoria:Vdekje - Vitet 1400